12. jūlijs

**12. jūlijs** ir gada 193. diena pēc Gregora kalendāra (194. diena garajā gadā). Līdz gada beigām ir atlikušas 172 dienas.

## Vārda dienas
Indriķis, Ints, Namejs

## Notikumi
* 1312. gads — par Ungārijas karali kļuva Kārols I Anžū.
* 1543. gads — Anglijas karalis Henrijs VIII apprecējās sesto un pēdējo reizi — ar galma dāmu Katrīnu Parru.
* 1917. gads — Pirmais pasaules karš: Vācija pirmoreiz izmantoja iprīta gāzi pret Antantes spēkiem Trešajā kaujā pie Ipras.
* 1920. gads — Maskavā noslēgts Padomju Krievijas—Lietuvas miera līgums.
* 1948. gads — pieņemts pašreizējais Korejas Republikas karogs.
* 1975. gads — Santome un Prinsipi ieguva neatkarību no Portugāles.
* 1979. gads:
** Kiribati ieguva neatkarību no Apvienotās Karalistes;
** pieņemts pašreizējais Kiribati karogs.
* 1988. gads:
** PSRS palaista Marsa pavadoņa Fobosa izpētes zonde *[[Fobos-2]]*;
** Kalnu Karabahas apgabala padome nolēma izstāties no Azerbaidžānas.
* 2003. gads:
** Vācijā beidzās otrais IFAF Pasaules kauss, Amerikāņu futbolā, par čempioniem kļuva Japānas izlase;
** Spānijas pilsētā Barselonā sākās desmitais Pasaules čempionāts ūdens sporta veidos.
* 2006. gads — Izraēlas armija iebruka Libānā pēc tam, kad *[[Hezbollah]]* kaujinieki nolaupīja 2 Izraēlas kareivjus un 3 nogalināja. Pēc 2 dienām Hezbollah pasludināja karu pret Izraēlu.
* 2020. gads — Polijas prezidenta vēlēšanās atkārtoti ievēlēts Andžejs Duda.

## Dzimuši
* 1596. gads — Mihails Fjodorovičs Romanovs (*Михаил Фёдорович Романов*), Krievijas cars (miris 1645. gadā)
* 1816. gads — Henrijs Deivids Toro (*Henry David Thoreau*), amerikānu autors un filozofs (miris 1862. gadā)
* 1868. gads — Karls Rēderers (*Karl Röderer*), šveiciešu sporta šāvējs, divu olimpisko zelta medaļu ieguvējs (miris 1926. gadā)
* 1872. gads — Emils Hāha (*Emil Hácha*), Čehoslovākijas prezidents (miris 1945. gadā)
* 1884. gads — Luijs B. Meiers (*Louis B. Mayer*), ASV kino producents (miris 1957. gadā)
* 1886. gads — Rauls Hausmanis (*Raoul Hausmann*), vācu mākslinieks (miris 1971. gadā)
* 1892. gads — Bruno Šulcs (*Bruno Schulz*), poļu rakstnieks (miris 1942. gadā)
* 1895. gads — Ričards Bakminsters Fulers (*Richard Buckminster Fuller*), amerikāņu arhitekts (miris 1983. gadā)
* 1899. gads — Fricis Alberts Lipmanis (*Fritz Albert Lipmann*), vācu/amerikāņu bioķīmiķis (miris 1986. gadā)
* 1904. gads — Pablo Neruda (*Pablo Neruda*), Čīles rakstnieks (miris 1973. gadā)
* 1907. gads — Alma Ābele, latviešu aktrise (mirusi 1984. gadā)
* 1916. gads — Ļudmila Pavličenko (*Людмила Павличенко*), padomju militārpersona (mirusi 1974. gadā)
* 1928. gads — Vilens Tolpežņikovs, Latvijas ārsts un politiķis (miris 2008. gadā)
* 1937. gads — Pēteris Bolšaitis, latviešu ķīmiķis, sabiedrisks darbinieks, tulkotājs un mecenāts (miris 2021. gadā)
* 1943. gads — Kristīna Makvī (*Christine McVie*), angļu dziedātāja, taustiņinstrumentāliste un dziesmu autore (mirusi 2022. gadā).
* 1948. gads — Ričards Simonss (*Richard Simmons*) amerikāņu fitnesa slavenība un aktieris (miris 2024. gadā)
* 1950. gads — Daina Kārkliņa, latviešu pārtikas tehnoloģe un LLU profesore (mirusi 2020. gadā)
* 1976. gads — Andrejs Mihņevičs (*Андрэй Міхневіч*), baltkrievu lodes grūdējs
* 1978. gads — Mišela Rodrigesa (*Michelle Rodríguez*), ASV aktrise
* 1985. gads — Ēmils Hegle Svensens (*Emil Hegle Svendsen*), norvēģu biatlonists
* 1990. gads — Reičela Brosnahena (*Rachel Brosnahan*), amerikāņu aktrise
* 1991. gads — Hamess Rodrigess (*James Rodríguez*), kolumbiešu futbolists
* 1993. gads — Jūnass Brudīns (*Jonas Brodin*), zviedru hokejists
* 1995. gads — Mozess Simons (*Moses Simon*), nigēriešu futbolists
* 2000. gads — Vinisiuss Žuniors (*Vinícius Júnior*), brazīliešu futbolists
* 2002. gads — Niko Viljamss (*Nico Williams*), spāņu futbolists

## Miruši
* 1536. gads — Roterdamas Erasms (*Erasmus Roterodamus*, nīderlandiešu humānists un teologs (dzimis 1466. gadā vai 1469. gadā)
* 1712. gads — Ričards Kromvels (*Richard Cromwell*), angļu poltiķis (dzimis 1626. gadā)
* 1804. gads — Aleksandrs Hamiltons (*Alexander Hamilton*), ASV politiķis (dzimis 1755. gadā)
* 1935. gads — Alfreds Dreifuss (*Alfred Dreyfus*), ebreju izcelsmes franču virsnieks (dzimis 1859. gadā)
* 1944. gads — Sergejs Bulgakovs (*Сергей Булгаков*), krievu filozofs (dzimis 1871. gadā)
* 1945. gads — Volframs fon Rihthofens (*Wolfram von Richthofen*), vācu ģenerālfeldmaršals (dzimis 1895. gadā)
* 1949. gads — Voldemārs Ozols, latviešu virsnieks (dzimis 1884. gadā)
* 1967. gads — Frīdrihs Ermlers (*Фридрих Эрмлер*), Latvijā dzimis padomju kinorežisors (dzimis 1898. gadā)
* 1998. gads — Bū Gīrcs (*Bo Giertz*), zviedru luterāņu mācītājs (dzimis 1905. gadā)
* 2014. gads — Valērija Novodvorska (*Валерия Новодворская*), padomju disidente, žurnāliste, politiķe, cilvēktiesību aktīviste (dzimusi 1950. gadā)
* 2020. gads
** Pauls Bankovskis, latviešu žurnālists un rakstnieks (dzimis 1973. gadā)
** Kellija Prestone (*Kelly Preston*), ASV aktrise un modele (dzimusi 1962. gadā)
* 2023. gads — Oļegs Pavlovs, latviešu profesors, sociologs (dzimis 1931. gadā)
* 2024. gads — Nurzija Bahmanova (*Нурзия Багманова*, *Баһманова Нурзиә*), Krievijas skrējēja (dzimusi 1963. gadā)

## Svētku un piemiņas dienas
* Neatkarības diena (Kiribati)
* Neatkarības diena (Santome un Prinsipi)